Na temelju Odluke o načinu raspodjele sredstava iz Proračuna Koprivničko-križevačke županije za 2021. godinu namijenjenih sufinanciranju izrade dokumentacije za pripremu EU projekata u jedinicama lokalne samouprave za tekući projekt T100050 („Službeni glasnik Koprivničko-križevačke županije“ broj 3/21.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20. i 25/20.), Župan Koprivničko-križevačke županije dana 03. ožujka 2021. godine donio je

**R J E Š E NJ E**

**o osnivanju Povjerenstva za ocjenu ispunjavanja formalnih uvjeta
Poziva T100050**

I.

 Osniva se Povjerenstvo za ocjenu ispunjavanja formalnih uvjeta Poziva T100050 temeljem Javnog poziva za tekući projekt T100050 – sufinanciranje izrade dokumentacije za pripremu EU projekata u jedinicama lokalne samouprave (u daljnjem tekstu: Povjerenstvo).

II.

U Povjerenstvo se imenuju:

1. Verica Ujlaki, pomoćnica pročelnice za informacijsku sigurnost i tehničke poslove - za predsjednicu,
2. Jasna Sabolić, viša savjetnica za gospodarstvo i javnu nabavu - za članicu,
3. Marinela Ćurčić, viša referentica za međunarodne odnose - za članicu.

III.

 Članovi Povjerenstva će u postupku provjere ispunjavanja formalnih uvjeta natječaja provjeriti:

* je li prijava dostavljena na pravi natječaj, u zadanome roku i na propisanim obrascima,
* jesu li dostavljeni, potpisani i ovjereni svi obvezni obrasci,
* je li zatraženi iznos sredstava unutar financijskih pragova postavljenih u Pozivu,
* provodi li se projekt na području Koprivničko-križevačke županije,
* jesu li prijavitelj i partneri prihvatljivi sukladno Uputama za prijavitelje,
* jesu li ispunjeni drugi formalni uvjeti natječaja.

IV.

Mandat članova Povjerenstva iz točke I. ovog Rješenja traje do 31. prosinca 2021. godine.

V.

Povjerenstvo na sjednicama odlučuje većinom glasova svih članova.

 Povjerenstvo o svom radu vodi zapisnik i za svoj rad odgovara Županu.

 Izvješće o radu i odlukama Povjerenstvo, najmanje jednom godišnje, podnosi Županu.

VI.

Stručne i administrativne poslove za Povjerenstvo obavljati će Služba ureda župana.

VII.

 Ovo Rješenje objavit će se u „Službenom glasniku Koprivničko-križevačke županije“.

 Ž U P A N

 KOPRIVNIČKO-KRIŽEVAČKE ŽUPANIJE

KLASA: 910-01/21-02/3

UR. BROJ: 2137/1-01/12-21-1

Koprivnica, 03. ožujka 2021.

 Ž U P A N

 Darko Koren, ing. građ., v.r.